el en el el en en el el el el el el el el el el en fr el en el el el el it ca el el el el el el el el el el el el el es en es el es el es en el el el el el el el el el el el el el el el el el el el el el el en en fr en el
Βενζίνη: Παράλογες οι τιμές των 3 ευρώ στα νησιά λένε οι βενζινοπώλες, έρχονται μειώσεις κάτω από τα 2,20 – Μύκονος Ειδήσεις | Μύκονος Ενημέρωση | Νέα Μυκόνου | Xplore Mykonos News
Βενζίνη: Φθηνή τιμή και… παρεμπόριο
«Αγώνας των βενζινοπωλών είναι η μείωση του ειδικού φόρου στα καύσιμα, που είναι τα 3/4 της τιμής», τόνισε η κυρία Ζάγκα που παράλληλα επισήμανε ότι οι καταναλωτές θα πρέπει να είναι ιδιαίτερα προσεκτικοί με τα πρατήρια που δίνουν φθηνή βενζίνη, καθώς «το παρεμπόριο ανθεί». Υπενθυμίζεται πως τις τελευταίες ημέρες του Ιουλίου αναμένεται να ανοίξει η ηλεκτρονική πλατφόρμα του Fuel Pass 2 για το νέο επίδομα βενζίνης που θα φθάσει τα 100 ευρώ συνολικά για τους μήνες Ιούλιο, Αύγουστο και Σεπτέμβριο.
Βενζίνη: Θα πέσει τιμή την επόμενη εβδομάδα
Μια ελαφρώς πιο… αισιόδοξη εκδοχή κατέθεσε ο πρόεδρος Πρατηριούχων- Εμπόρων Καυσίμων Αττικής, Νίκος Παπαγεωργίου, ο οποίος μιλώντας στο Open, εκτίμησε ότι από την επόμενη εβδομάδα η τιμή της αμόλυβδης θα πέσει ακόμη και κάτω από τα 2 ευρώ! Ο Παπαγεωργίου εκτίμησε ότι η τιμή της βενζίνης θα μπορούσε να πέσει ακόμη και κάτω από τα 2 ευρώ την επόμενη βδομάδα: «Έχουμε καταγράψει τη μεγαλύτερη πτώση τζίρου -τουλάχιστον 20%- στα πρατήρια υγρών καυσίμων τα τελευταία 8 χρόνια. Την επόμενη εβδομάδα θα δούμε την αμόλυβδη κάτω από τα 2,20 ευρώ το λίτρο», πρόσθεσε.
Τέλος τόνισε πως με την άφιξη του Fuel Pass 2, η τιμή στην αντλία για τους οδηγούς των ΙΧ θα είναι φτάσει κάτω από τα 2 ευρώ, κάτι που θα είναι μεγάλη ανάσα για τους εκδρομείς του Ιουλίου και του Αυγούστου. Όπως εξήγησε, παρατηρείται μεγάλη πτώση τζίρου στα πρατήρια υγρών καυσίμων τα τελευταία 8 χρόνια κάτι που σημαίνει πως έχει πέσει η κατανάλωση και σε μία πτωτική πορεία αργεί αυτό να αποτυπωθεί στις αντλίες. «Τις τελευταίες μέρες παρατηρείται αποκλιμάκωση των τιμών, έχουν πέσει 12 έως 14 λεπτά το λίτρο, τόσο η βενζίνη όσο και το πετρέλαιο κίνησης, σε σχέση με αυτό που είχαμε πριν 20 μέρες».
«Το χειμώνα στο 1,70 το πετρέλαιο θέρμανσης»
«Παρά την μεγάλη μείωση που είδαμε την προηγούμενη εβδομάδα στο πετρέλαιο κίνησης, πιθανότατα να δούμε υψηλότερη τιμή αύριο και να έρθει να καλύψει αυτή την μείωση» εκτίμησε μιλώντας στο Πρώτο Πρόγραμμα 91,6 και 105,8, ο αντιπρόεδρος Συνδέσμου Πρατηριούχων Εμπόρων Καυσίμων, Γιώργος Ασμάτογλου. Επιβεβαιώνοντας ότι υπάρχει μια μικρή μείωση στην αμόλυβδη βενζίνη που έχει φέρει την μέση τιμή πανελλαδικά στα μεγάλα αστικά κέντρα στα 2,33 ευρώ, ενώ στην υπόλοιπη και την νησιωτική Ελλάδα είναι πολύ παραπάνω η τιμή, ο κ. Ασμάτογλου ανέφερε ότι η πορεία των διεθνών τιμών του αργού είναι λίγο ανοδική. «Θεωρώ ότι θα πάνε προς τα πάνω ξανά οι τιμές αυτές που μειώθηκαν. Άλλωστε δεν είναι σχετικό το αργό πετρέλαιο με το διυλισμένο προϊόν, έχουμε δει να μειώνεται η τιμή του διεθνούς πετρελαίου, να μειώνεται η βενζίνη και να αυξάνεται το πετρέλαιο κίνησης ή και το αντίθετο, άρα λοιπόν δεν μπορούμε να προβλέψουμε τίποτα» συμπλήρωσε.
Απαντώντας στο πόσο πιθανό είναι το σενάριο μέχρι τέλος του καλοκαιριού να έχει φτάσει η αμόλυβδη τα 3 ευρώ, ανέφερε ότι ο οίκος αξιολόγησης Moody’s έκανε μια πρόβλεψη ότι οι διεθνείς τιμές του αργού θα φτάσουν στα 300 δολάρια. «Απόλυτη καταστροφή» χαρακτήρισε το ενδεχόμενο αυτό ο κ. Ασμάτογλου, επαναλαμβάνοντας πως δεν υπάρχει βεβαιότητα για τίποτα.
Σε κάθε περίπτωση πάντως και λίγους μήνες πριν τον επόμενο χειμώνα, ο κ. Ασμάτογλου επισήμανε πως ακόμα και σταθερές να μείνουν οι σημερινές τιμές, τα νοικοκυριά θα έχουν απέναντί τους ένα πολύ υψηλό κόστος στο πετρέλαιο θέρμανσης. «Με αυτή την μείωση που είδαμε το προηγούμενο διάστημα και κατέβηκε από τα 2 ευρώ το πετρέλαιο κίνησης αν σήμερα ξεκινούσε το πετρέλαιο θέρμανσης θα είχε 1,70 ευρώ. Πώς μπορεί να το αντέξει αυτό μια ελληνική οικογένεια;» αναρωτήθηκε ο κ. Ασμάτογλου.
Ακολουθήστε μας στα social media του XploreMykonosNews.gr
Κάντε εγγραφή και στο κανάλι μας στο YouTube
Ακολουθήστε μας και στο Νο1 lifestyle & travelling περιοδικό της Μυκόνου XploreMykonosMagazine.com
“Εμείς οι Έλληνες” από την Θεατρική Ομάδα Μυκόνου
Κυκλάδες: Η αποθέωση της απλότητας (part 1)
Κυκλάδες: Νέο ταχύπλοο στα ενδοκυκλαδικά δρομολόγια
Κοπανιστή Μυκόνου: το τυρί που θα έπρεπε να ’χει τη φήμη του ροκφόρ
Κίνδυνος… «θάνατος» στο γήπεδο μπάσκετ στην Λάκκα – Πλήρης Αδιαφορία του Δήμου (Φωτό)
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Πατήστε για να μοιραστείτε στο WhatsApp(Ανοίγει σε νέο παράθυρο)
Κλικ για κοινοποίηση στο LinkedIn(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Πατήστε για να μοιραστείτε στο Telegram(Ανοίγει σε νέο παράθυρο)
Κλικ για κοινοποίηση στο Reddit(Ανοίγει σε νέο παράθυρο)
Tags: NEWS CYCLADES, NEWS GREECE, NEWS MYKONOS, XPLOREMYKONOSNEWS.GR, ΑΚΡΙΒΕΙΑ, ΒΕΝΖΙΝΗ, ΕΙΔΗΣΕΙΣ, ΕΙΔΗΣΕΙΣ ΕΛΛΑΔΑ, ΕΙΔΗΣΕΙΣ ΜΥΚΟΝΟΣ, ΕΙΔΗΣΕΙΣ ΜΥΚΟΝΟΥ, ΕΝΗΜΕΡΩΣΗ ΕΛΛΑΔΑ, ΕΝΗΜΕΡΩΣΗ ΚΥΚΛΑΔΕΣ, ΕΝΗΜΕΡΩΣΗ ΜΥΚΟΝΟΣ, ΚΥΚΛΑΔΕΣ ΕΙΔΗΣΕΙΣ, ΚΥΚΛΑΔΕΣ ΕΝΗΜΕΡΩΣΗ, ΚΥΚΛΑΔΕΣ ΝΕΑ, ΜΥΚΟΝΟΣ ΕΙΔΗΣΕΙΣ, ΜΥΚΟΝΟΣ ΕΝΗΜΕΡΩΣΗ, ΝΕΑ ΜΥΚΟΝΟΥ, ΠΕΤΡΕΛΑΙΟ, ΤΑ ΝΕΑ ΤΗΣ ΜΥΚΟΝΟΥ